Օղուզհան Օզյաքուփ

Օղուզհան Օզյաքուփ (; ), թուրք ֆուտբոլիստ, Ստամբուլի Բեշիկթաշ ֆուտբոլային ակումբի և Թուրքիայի ֆուտբոլի ազգային հավաքականի կիսապաշտպան։

Կարիերա 
Դեռ դպրոցական տարիքում 2008 թվականի սեպտեմբերի 1-ին Օզյաքուփը պայմանագիր է ստորագրել Լոնդոնի «Արսենալ» ֆուտբոլային ակումբի հետ և անցել է ակումբի երիտասարդական բոլոր թիմերով, մինչև իր առաջնախաղը Արսենալի կազմում, որը տեղի է ունեցել Ֆուտբոլային լիգայի գավաթի շրջանակներում «Շրուսբերի թաունի» դեմ տեղի ունեցած խաղի ժամանակ։ Այդ խաղում նա աչքի է ընկել Յոսի Բենայունին կատարած գլխի փոխանցմամբ։ Այդ խաղում Արսենալը հաղթել է 3:1 հաշվով։

2012 թվականի հունիսի 8-ին հայտնի է դարձել, որ Օզյաքուփը 500 000 եվրոյի դիմաց տեղափոխվել է Ստամբուլի Բեշիկթաշ ֆուտբոլային ակումբ։

Ազգային հավաքական 
Օզյաքուփը հանդես է եկել Նիդերլանդների ֆուտբոլի մինչև 17 տարեկանների ազգային հավաքականում։ 2009 թվականին հավաքականի հետ միասին հասել է մինչև 17 տարեկանների ՈՒԵՖԱ-ի եվրոպական առաջնության եզրափակիչ։ 19 տարեկանում նա ընտրել է Թուրքիայի հավաքականը՝ Նիդերլանդների հավաքականի փոխարեն։ Թուրքիայի հավաքականում իր առաջնախաղն ունեցել է 2013 թվականի մայիսի 28-ին՝ Լատվիայի հավաքականի դեմ խաղի ժամանակ։

Հավաքականի կազմում իր առաջին գոլը խփել է 2015 թվականի սեպտեմբերի 6-ին՝ Եվրո 2016-ի խմբային փուլի շրջանակներում Նիդերլանդների ազգային հավաքականի դեմ տնային հանդիպման ժամանակ։

Ֆրանսիայում տեղի ունեցած Եվրո 2016 մրցաշարի մասնակից է։

Նվաճում 
 Բեշիկթաշ
Թուրքիայի չեմպիոն՝ 2015/16, 2016/17

Ծանոթագրություններ

Արտաքին հղումներ 
 
 
 

Թուրքական Սուպեր լիգայի ֆուտբոլիստներ
Թուրքիայի լեգեոներ ֆուտբոլիստներ
Թուրքիայի մինչև 21 տարեկանների հավաքականի միջազգային ֆուտբոլիստներ
ՈՒԵՖԱ Եվրո 2016-ի ֆուտբոլիստներ
Ֆուտբոլի կիսապաշտպաններ
Անգլիայի լեգեոներ ֆուտբոլիստներ